**Sociālās iekļaušanas politikas koordinācijas komitejas sēdes**

PROTOKOLS Nr. 1

**2022.gada 2.martā**

**plkst. 15:00**

Labklājības ministrijā, Skolas ielā 28

(Zoom platforma Meeting ID: 815 2314 1006)

**Sēdē piedalās:**

|  |  |
| --- | --- |
| **Sociālās iekļaušanas politikas koordinācijas komitejas vadītājs** | |
| Ingus Alliks | Labklājības ministrijas (turpmāk – LM) valsts sekretārs |
| **Sociālās iekļaušanas politikas koordinācijas komitejas vadītāja vietniece** | |
| Evija Kūla | LM Sociālās politikas plānošanas un attīstības departamenta direktores vietniece |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | |
| Aija Barča | Latvijas Pensionāru savienības priekšsēdētāja |
| Gatis Bērziņš | Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents |
| Madara Brīvere | Ekonomikas ministrijas (turpmāk – EM) Mājokļu politikas departamenta vecākā referente |
| Elīna Ģipsle | Latgales plānošanas reģiona Latgales uzņēmējdarbības centra komercdarbības konsultante |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Inga Lukjanoviča | Satiksmes ministrijas Sabiedriskā transporta pakalpojumu departamenta Autotransporta nodaļas vecākā referente |
| Līva Matuzele | Biedrības „Centrs MARTA” politikas koordinatore |
| Dzintra Mergupe-Kutraite | Izglītības un zinātnes ministrijas (turpmāk – IZM) Izglītības departamenta eksperte |
| Ainars Nābels-Šneiders | Zemkopības ministrijas (turpmāk – ZM) Starptautisko lietu un stratēģijas analīzes departamenta vecākais referents |
| Ludis Neiders | EM Analītikas dienesta ekonomists |
| Iveta Neimane | Latvijas Cilvēku ar īpašām vajadzībām sadarbības organizācijas „Sustento” valdes locekle |
| Agnese Pabērza-Draudiņa | Vides aizsardzības un reģionālās attīstības lietu ministrijas (turpmāk – VARAM) Pašvaldību departamenta Pašvaldību pārraudzības nodaļas vecākā eksperte |
| Ilze Rudzīte | Latvijas Pašvaldību savienības Padomniece veselības un sociālajos jautājumos |
| Sandra Segliņa | Tieslietu ministrijas Stratēģijas departamenta vecākā referente |
| Dace Strautkalne | Zemgales plānošanas reģiona projekta “Atver sirdi Zemgalē” vadītāja |
| Mārtiņš Svirskis | Latvijas Brīvo arodbiedrību savienības eksperts tautsaimniecības jautājumos |
| Viktors Veretjanovs | Centrālās statistikas pārvaldes (turpmāk – CSP) Sociālās statistikas departamenta Ienākumu un dzīves apstākļu statistikas daļas vadītājs |
| Vaira Vucāne | Latvijas Bērnu fonda viceprezidente |
| Laine Zālīte | Vidzemes plānošanas reģiona projekta "Vidzeme iekļauj" sociālo pakalpojumu eksperte |
| Jūlija Žavoronoka | Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja inspektore |

**Sēdē nepiedalās:**

|  |  |
| --- | --- |
| Edīte Bēvalde | Latvijas Lauku sieviešu apvienības Salas novada pašvaldības projektu vadītāja |
| Anita Kleinberga | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vadītāja |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece |
| Sandra Miķelsone-Slava | Kurzemes plānošanas reģiona projekta “Kurzeme Visiem” vadītāja |
| Marika Petroviča | Veselības ministrijas (turpmāk – VM) Integrētās veselības aprūpes nodaļas vadītāja |
| Mārīte Rozentāle | Biedrības „EAPN-Latvia” revidente |

**Citi sēdes dalībnieki:**

|  |  |
| --- | --- |
| Maija Anspoka | VARAM Valsts pārvaldes pakalpojumu politikas īstenošanas koordinācijas nodaļas vadītāja |
| Santa Aveniņa | VSIA “Autotransporta direkcija” Sabiedriskā transporta plānošanas, analīzes un kontroles daļas vadītāja |
| Indira Balcere | VM Integrētās veselības aprūpes nodaļas vecākā eksperte |
| Rimma Beļikova | VM Veselības aprūpes organizācijas nodaļas vecākā eksperte |
| Māris Brants | Projekta “Ikgadējs nabadzības un sociālās atstumtības mazināšanas rīcībpolitikas izvērtējums (t.sk. padziļināts izvērtējums par valsts sociālā nodrošinājuma pabalsta saņēmējiem)” vadītājs (SIA “Projektu un kvalitātes vadība”) |
| Andris Burtnieks | Biedrības “EAPN- Latvia” pārstāvis |
| Elīna Celmiņa | LM valsts sekretāra vietniece |
| Evija Eglīte | SIA “Projektu un kvalitātes vadība” vadītāja |
| Diāna Jakaite | LM valsts sekretāra vietniece |
| Ilona Jekele | KM Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vecākā referente |
| Diāna Laipniece | IZM Augstākās izglītības, zinātnes un inovāciju departamenta direktora vietniece politikas ieviešanas un monitoringa jomā |
| Māris Luste | Ieslodzījuma vietu pārvaldes (turpmāk – IeVP) Eiropas Sociālā fonda projekta "Resocializācijas sistēmas efektivitātes paaugstināšana" Nr.9.1.3.0/16/I/001 un Eiropas Sociālā fonda projekta “Bijušo ieslodzīto integrācija sabiedrībā un darba tirgū” Nr.9.1.2.0/16/I/001 vadītājs |
| Margarita Pļečistaja | Satiksmes ministrijas Dzelzceļa politikas un infrastruktūras departamenta Dzelzceļa nodaļas vecākā referente |
| Ilona Puide | VARAM Pašvaldību departamenta Pašvaldību pārraudzības nodaļas juriste |
| Sanita Vasiļjeva | LM Sociālās politikas plānošanas un attīstības departamenta direktore |

**Sēdi protokolē:**

Evija Kūla LMSociālās politikas plānošanas un attīstības departamenta direktores vietniece

**Sociālās iekļaušanas politikas koordinācijas komitejas (turpmāk – komiteja) 08.12.2021. sēdes darba kārtība:**

1. Komitejas sēdes atklāšana un darba kārtības apstiprināšana.
2. Komitejas darba programma 2022. gadam.
3. Būtiskākās izmaiņas 2022. gadā sociālās iekļaušanas veicināšanai (t.sk. atbalsta pasākumi Covid-19 pandēmijas seku mazināšanai).
4. Ikgadējs nabadzības un sociālās atstumtības mazināšanas rīcībpolitikas izvērtējums (t.sk. padziļināts izvērtējums par valsts sociālā nodrošinājuma pabalsta saņēmējiem)” - progresa ziņojums.
5. Citi jautājumi.
6. **Komitejas sēdes atklāšana un darba kārtības apstiprināšana.**

**­ (I.Alliks)**

**I.Alliks** atklāj pirmo šī gada komitejas sēdi.

*Nolemj: apstiprināt darba kārtību.*

1. **Komitejas darba programma 2022. gadam.**

**(E.Kūla)**

(I.Alliks, M.Svirskis, A.Burtnieks)

I.Alliks informē, ka par komitejas darba programmu ir saņemti vairāki priekšlikumi no Latvijas Brīvo arodbiedrību savienības (turpmāk – LBAS), kā arī atgriezeniskā saite no atsevišķiem komitejas pārstāvjiem, tāpēc ir nepieciešams vienoties un pieņemt lēmumu par komitejas darba programmā iekļaujamajiem jautājumiem 2022. gadā.

E.Kūla komentē komitejas darba programmas projektā (skat. 1.pielikumu) iekļautos un diskutējamos jautājumus:

* 1., 2., 3., 5.jautājumi tiek saskaņoti;
* 4.jautājumu par veselības aprūpes pakalpojumu pieejamības uzlabošanu no Rīgas attālinātos reģionos, īpaši trūcīgiem cilvēkiem Veselības ministrija lūdz pārcelt uz nākamā gada komitejas darba programmu.

Nolemj: saskaņot.

* 6.jautājumu, ko piedāvāja LBAS, “Valsts atbalsts un darba tirgus pieejamība personām, kuras veselības stāvokļa dēļ (arodslimību, nelaimes gadījumu rezultātā un valsts uzlikto obligāto prasību veselības stāvokļa atbilstībai veicamajam darbam dēļ) nevar turpināt darbu un tiek atlaistas no darba” E.Kūla piedāvā ar šādu formulējumu neiekļaut, jo jautājums ir visaptverošs un ietver vairāku institūciju kompetences. Lūdz LBAS viedokli. M.Svirskis informē, ka nosūtīs rakstveidā detalizētāku problēmas skaidrojumu. I.Alliks aicina pārdomāt, vai jautājums ir diskutējams šīs komitejas ietvaros vai, piemēram, Sociālās drošības apakšpadomes vai nodarbinātības apakšpadomes jautājums trīspusējā dialoga ietvaros.

Nolemj: jautājumu rakstveidā saskaņot ar LBAS.

* 7.jautājumu, ko piedāvāja LBAS, “Vienlīdzīgu iespēju nodrošināšana starp mazāk aizsargātākajām iedzīvotāju grupām (ienākumu nevienlīdzības mazināšana, atbalsts digitālo prasmju pilnveidošanai senioriem un personām ar īpašām vajadzībām)” E.Kūla piedāvā sašaurināt vai vienoties par vienu aplūkojamo jautājumu, jo piedāvātās tēmas ir visaptverošas un ietver vairāku institūciju kompetences. Lūdz LBAS viedokli. M. Svirskis komentē, ka attiecībā uz digitālajām prasmēm Latvijai ir relatīvi slikti rādītāji, tāpēc vēlas par šo jautājumu diskutēt, identificējot iespējamos risinājumus. Savukārt attiecībā uz ienākumu nevienlīdzību aicina identificēt instrumentus, kā no labklājības nozares un nodokļu politikas viedokļa ir iespējams šo problēmu risināt. E.Kūla aicina nofokusēties uz jautājumu par valsts digitālo prasmju pilnveidošanai senioriem un personām ar īpašām vajadzībām. A.Burtnieks aicina ienākumu nevienlīdzības jautājumu neizslēgt. I.Alliks atbalsta ienākumu nevienlīdzības jautājuma iekļaušanu šī gada komitejas darba programmā.

Nolemj: iekļaut jautājumu par ienākumu nevienlīdzības mazināšanu un atbalstu digitālo prasmju pilnveidošanai senioriem un personām ar īpašām vajadzībām;

* 8.jautājumu, ko piedāvāja LBAS, “Sociālās aizsardzības un darba tirgus politikas pamatnostādnes 2021.-2027.gadam sociālās iekļaušanas kontekstā: progresa gaita” (turpmāk – pamatnostādnes) E.Kūla informē, ka neatbalsta šī jautājuma iekļaušanu darba programmā, jo saskaņā ar Ministru Kabineta (turpmāk – MK) rīkojuma Nr. 616[[1]](#footnote-1) 5. punktu - LM līdz 2025. gada 1. novembrim ir jāsagatavo un jāiesniedz MK pamatnostādņu īstenošanas starpposma ietekmes izvērtējumu. Ņemot vērā minēto, kā arī to, ka kopš pamatnostādņu apstiprināšanas ir pagājis tikai pusgads, uzskatām, ka šī jautājuma iekļaušana nebūtu produktīva. M.Svirskis piekrīt šī jautājuma izslēgšanai no šī gada komitejas darba programmas projekta.

Nolemj: priekšlikumu svītrot.

* 9.jautājumu, ko piedāvāja LBAS, “Sociālās uzņēmējdarbības rezultāti” nolemj atbalstīt.
* 10.jautājumu, ko piedāvāja LBAS, “Mājsaimniecību relatīvā izdevumu budžeta metodoloģijas pielietošanas prakse” nolemj atbalstīt, uzsakot šādā redakcijā: “Informatīvais ziņojums par mājsaimniecību relatīvo izdevumu budžeta metodoloģijas turpmāko aprēķināšanu un izmantošanu”, ņemot vērā, ka par praksi vēl runāt ir pāragri, jo LM šajā gadā gatavos informatīvo ziņojumu par šo jautājumu.

*Nolemj*: saskaņot komitejas darba programmas projektu.

1. **Būtiskākās izmaiņas 2022. gadā sociālās iekļaušanas veicināšanai (t.sk. atbalsta pasākumi Covid-19 pandēmijas seku mazināšanai).**

**(E.Kūla, M.Luste, M.Anspoka, I.Jekele)**

(I.Alliks,

E.Kūla sniedz prezentāciju par 2022.gadā ieviestajiem sociālās iekļaušanas pasākumiem LM, Finanšu ministrijas, EM, VM, IZM, Satiksmes ministrijas un Tieslietu ministrijas kompetenču jomās. M.Luste (IeVP) sniedz informāciju par IeVP īstenotajiem projektiem sodu izpildes attīstības jomā. M.Anspoka (VARAM) sniedz prezentāciju par Valsts un pašvaldību vienoto klientu apkalpošanas centru tīklu un I.Jekele (KM) informē par atbalsta pasākumiem romu un starptautiskās aizsardzības saņēmēju (bēgļi, patvēruma meklētāji un personas, kurām piešķirts alternatīvais statuss) iekļaušanas veicināšanai. Informācija par atbalsta pasākumiem Covid-19 pandēmijas seku mazināšanai 2022.gadā netiek prezentēta laika ierobežojuma dēļ, bet prezentācijā minētā informācija ir iekļauta un prezentācija būs pieejama LM mājas lapā.

*Nolemj: pieņemt zināšanai.*

1. **Ikgadējs nabadzības un sociālās atstumtības mazināšanas rīcībpolitikas izvērtējums (t.sk. padziļināts izvērtējums par valsts sociālā nodrošinājuma pabalsta saņēmējiem)” - progresa ziņojums.**

**(M.Brants)**

(V.Veretjanovs, E.Kūla, S.Vasiļjeva)

M.Brants sniedz prezentāciju par ikgadējo nabadzības un sociālās atstumtības mazināšanas rīcībpolitikas izvērtējumu.

V.Veretjanovs komentē par rādītāju – minimālā ienākuma līmenis vienam pieaugušajam ar bērniem - 2018.gadā tiešām bija liels kritums (netipisks visiem pārējiem gadiem) un tam varētu būt divi iemesli: datu ieguvē pārgāja uz citu datu avotu (no respondentiem iepriekš, šajā gadā no reģistriem) un šajā izlasē bija mazāks šādu mājsaimniecību skaits. Visticamāk rādītāja rezultātu ietekmēja vairāku apstākļu sakritību kopums, taču rādītājs ir pareizs.

V.Veretjanovs papildus informē, ka CSP regulāri prasa datus invaliditātes griezumā, bet CSP šādus datus nevar iedot, jo nav šāda tiesiskā pamatojuma.

E.Kūla jautā, kas ir datu pieprasītāji?

V.Veretjanovs atbild, ka tie ir pētnieki, valsts iestādes, kā arī dažādas starptautiskās organizācijas.

E.Kūla informē, ka šo jautājumu varam risināt LM un CSP sadarbības ietvaros.

S.Vasiļjeva vērš uzmanību, ka EU- SILC netiek uzkrāti dati par invaliditāti atbilstoši nacionālajos reģistros lietotajiem invaliditātes datiem, bet tie ir balstīti uz respondentu pašnovērtējumu par viņu ierobežojumiem.

*Nolemj: saskaņot sniegto ziņojumu.*

1. **Citi jautājumi.**

**(I.Alliks)**

Nav.

*Sēdi beidz plkst. 17:00.*

Pielikumā:

1. Komitejas darba programmas projekts uz 2 lapām.
2. Nozaru ministriju prezentācija “Izmaiņas 2022. gadā sociālās iekļaušanas veicināšanai (tai skaitā atbalsta pasākumi Covid-19 pandēmijas seku mazināšanai)” (38 slaidi).
3. Ikgadējs nabadzības un sociālās atstumtības mazināšanas rīcībpolitikas izvērtējums (t.sk. padziļināts izvērtējums par valsts sociālā nodrošinājuma pabalsta saņēmējiem)” - progresa ziņojums (50 slaidi).

Komitejas vadītājs (paraksts\*) I.Alliks

Protokolēja E.Kūla

1. 01.09.2021. rīkojums “Par Sociālās aizsardzības un darba tirgus politikas pamatnostādnēm 2021.-2027. gadam” [↑](#footnote-ref-1)